b'\n_START_ARTICLE_\nLetalonosilka Charles de Gaulle\n_START_PARAGRAPH_\nLetalonosilka Charles de Gaulle (R91) je francoska jedrska letalonosilka in glavna ladja Francoske mornarice - (Marine Nationale). Je najve\xc4\x8dja voja\xc5\xa1ka ladja v zahodni Evropi. CDG je po vrsti deseta francoska letalonosilka, prva jedrska in edina jedrska neameri\xc5\xa1ka letalonosilka. Poimenovana je po francoskem politiku in generalu Charlesu de Gaullu._NEWLINE_Oboro\xc5\xbeena je z letali Dassault-Breguet Super \xc3\x89tendard, Dassault Rafale\xc2\xa0M, Grumman E-2 Hawkeye in helikopterji EC725 Caracal in AS532 Cougar. Ima dva parna katapulta za letala, ki so malce kraj\xc5\xa1i kot na letalonosilki Nimitz._NEWLINE_CDG je nasledila letalonosilko Foch (R99), ki je bila na konvencionalni (nejedrski) pogon. Francoske letalonosilke Clemenceau (R98) in Foch so bile zgrajene leta 1961 in 1963._NEWLINE_Z deli so za\xc4\x8deli aprila 1989 v ladjedelnici DCNS V Brestu. Splovili so jo maja 1994 in z 35 500 tonami izpodriva je najve\xc4\x8dja vodna ladja v Zahodni Evropi po britanski HMS Ark Royal iz leta 1950. Sprva naj bi bila poimenovana Richelieu, vendar je premier Jacques Chirac februarja spremenil ime v Charles de Gaulle._NEWLINE_Datum dokon\xc4\x8danja se je ve\xc4\x8dkrat podalj\xc5\xa1al zaradi pomanjkanja sredstev in ekonomske recesije v zgodnjih 1990. letih. Cena plovila naj bi bila 3 milijarde evrov, primerljivo s po izpodrivom 2,5x ve\xc4\x8djo ameri\xc5\xa1ko letalonosilko razreda Nimitz. CDG so sprejeli v uporabo 18. maja 2001, pet let pozneje kot so planirali._NEWLINE_CDG je za\xc4\x8dela s testi na morju leta 1999. Imela je ve\xc4\x8d "porodnih" te\xc5\xbeav. Morali so podalj\xc5\xa1ati vzletno stezo za letala za zgodnje opozarjanje E-2C Hawkeye. Imeli so tudi te\xc5\xbeave z jedrskim reaktorjem in propelerjem, ki so ga morali zamenjati. Medtem je proizvajalec propelerja bankrotiral in v po\xc5\xbearu so izgubili vse na\xc4\x8drte zanj. Uporabili so rezervne propelerje od letalonosilk Clemenceau in Foch, ki so zmanj\xc5\xa1ali hitrost ladje na 44 km/h namesto pri\xc4\x8dakovanih 50 km/h.'